"เอามื้อสามัคคี" น้อมนำหลักทฤษฎีใหม่มาทำให้คุณภาพชีวิตดีขึ้นอย่างยั่งยืน
นายสุทธิพงษ์ จุลเจริญ ปลัดกระทรวงมหาดไทย ลงพื้นที่ติดตามความสำเร็จการขับเคลื่อนศูนย์เรียนรู้ทฤษฏีใหม่รูปแบบ “โคก หนอง  นา”  พร้อมร่วมกิจกรรม "เอามื้อสามัคคี" ที่ศูนย์เรียนรู้โคกหินแห่โมเดล เครือข่ายกสิกรรมธรรมชาติ อำเภอเจริญศิลป์ จังหวัดสกลนคร โดยมีนางจุรีรัตน์ เทพอาสน์ ผู้ว่าราชการจังหวัดสกลนคร พร้อมด้วยรองผู้ว่าราชการจังหวัดสกลนคร นายอำเภอทั้ง 18 อำเภอ หน่วยงานในสังกัดกระทรวงมหาดไทย บุคลากรเจ้าหน้าที่สำนักงานพัฒนาชุมชนจังหวัดสกลนคร อุดรธานี มุกดาหาร รวมทั้งนายปัญญา ศรีสมยา กรรมการศูนย์ผู้นำจิตอาสาพัฒนาชุมชน ตำบลวานรนิวาส นายบัญชา ราษีมิน ที่ปรึกษาศูนย์เรียนรู้โคกหินแห่โมเดล นายศุภมิตร ชัยนา ประธานศูนย์เรียนรู้โคกหินแห่โมเดล ภาคีเครือข่าย ชาวบ้าน นักเรียนในพื้นที่ตำบลเจริญศิลป์ อำเภอเจริญศิลป์ จังหวัดสกลนคร ตลอดจนได้รับความเมตตาจากพระครูวีรธรรมสุนทร เจ้าอาวาสวัดศิริราษฎร์วัฒนา ร่วมกิจกรรมปลัดกระทรวงมหาดไทย กล่าวในโอกาสที่ได้ร่วมกิจกรรม "เอามื้อสามัคคี" พื้นที่โคก หนอง นา โมเดล อำเภอเจริญศิลป์ จังหวัดสกลนคร  ว่า ศูนย์เรียนรู้ทฤษฎีใหม่รูปแบบ “โคก หนอง นา” บ้านเจริญศิลป์แห่งนี้ ได้สนองพระราชปณิธานของพระบาทสมเด็จพระเจ้าอยู่หัวที่ทรงมุ่งมั่นในการสืบสาน รักษา ต่อยอดศาสตร์พระราชา และแนวพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยเฉพาะอย่างยิ่งการน้อมนำเอาหลักทฤษฎีใหม่ที่มีมากกว่า 40 ทฤษฎี มาทำให้คุณภาพชีวิตดีขึ้นอย่างยั่งยืนด้วยการพึ่งพาตนเองตามหลักปรัชญาของเศรษฐกิจพอเพียงและทฤษฎีใหม่ประยุกต์สู่โคก หนอง นา ทำให้ชาวบ้านพออยู่พอกินและสามารถแก้ไขปัญหาความยากจนได้ ทั้งนี้ ผู้นำต้องทำก่อน เพื่อให้เห็นเป็นตัวอย่างพร้อมขยายผลไปสู่ผู้คนในพื้นที่ เด็กและเยาวชนคนรุ่นใหม่ หลอมรวมความรัก ความสามัคคี ร่วมกันขับเคลื่อน ลงมือปฏิบัติในพื้นที่ของตน ก็จะสามารถสร้างประโยชน์และประสบความสำเร็จได้ด้วยศาสตร์พระราชาช่วงท้ายของกิจกรรมปลัดกระทรวงมหาดไทย ผู้ว่าราชการจังหวัดสกลนคร และผู้เข้าร่วมกิจกรรม รวมพลังถวายพระพรชัยมงคล เบื้องหน้าพระบรมฉายาลักษณ์พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ที่บริเวณหน้าเสาธง ร่วมร้องเพลงสรรเสริญพระบารมี ตั้งมั่น เจริญรอยตามพระราชปณิธาน สืบสาน รักษา ต่อยอด